tartuNLP/wikipedia-smugri-20251201 huggingface dataset:
Гиппократ

Гиппокра́т (, ) (вакссо 460 м.п. икеле, Кос — вакссо 370 м.п. икеле, Ларисса) — содавикс кезэрень пинге грециянь лечиця (медик), ды философ. Совась историяв «медицинань тетякс».
Платоновонь ды Аристотелень сёрмадоматнесэ улить «ине лечиця-асклепиаддо» валт. «Гиппократонь корпус» кона кирди 60 медицинонь трактатт (конасто течинь тонавтыцят лемди Гиппократонть 8-18 трактатт) улить покш каштан течинь медицинань практиканть ды науканть. 
Сёрмадомат.
Ютавтомат.
Рузокс
Англакс
Сериясо «Loeb classical library» тонавтнемат улить 8 пелькстнэ (№ 147—150, 472, 473, 477, 482) топавтомкс марто томов IV «Мастордо» Гераклитонь.
Французокс
Сериясо «Collection Budé» изданиясь. "Hippocrate":
Иммануил Кант

Иммануи́л Кант ( ; 1724-це иень чадыковонь 22-це чистэ, Кёнигсберг, Пруссия — 1804-це иень даволковонь 12-це чистэ, тосо истя жо) — немецэнь философ, немецэнь классикань философиянень ушмодей, кона эрить пингень границазо: Тонавтомань ды Романтизмань.
Прявт сёрмадомат.
Рузонь изданият
Джон Локк

Джон Локк (; 1632-це иень умарьковонь 29-це чистэ, , Сомерсет, Англия — 1704-це иень ожоковонь 28-це чистэ, Эссекс, Англия) — англань тонавтыця ды философ, эмпиризмонь ды либерализмонь теиця. Теевсь сенсуализмонь келейгавтоманть туртов. Кирлизь покш каштан эпистемологиянть ды политикань философиянть. Ули седе покш Тонавтомань пингень ды либерализмонь теоретиктнэ философ. Сонзэ сёрмат кирдезть покш каштан Вольтер, Руссонень, ламо шотландонь философтнень Тонавтомань пингезэ ды американь ровелюционертнень, Дэвид Юмонень ды Иммануил Кантнень.
Прявт сёрмадомат.
Рузокс
Роза Люксембург

Ро́за Лю́ксембург (, , алкуксонь лем "Rosalia Luxenburg" — Розалия Люксенбург, псевд. "Róża Kruszyńska", "Maciej Rózga", "Spartakus"; 1871-це иень эйзюрковонь 5-це чистэ, Замосць, Царство Польское, Россия — 1919-це иень якшамковонь 15-це чистэ, Берлин) — немецень марксизмань теоретик, философ, экономист ды публицист, феминистава. Вейке седе покш немецень ды европеянь революциянь керш социал-демократиянть теиця. Ульнесь кундозь ды чавозь партиянь ялга Карл Либкнехт марто 1919-це иень якшамковсо Берлин ошсо.
Сунжа (Терекень сянглей )

Су́нжа (, ингуш. Шолжа, , кум. Сююнч-сув) — Северной Кавказонь чилисема ёнксонь пелькссэ лей, Терекень вить притокозо.
Кувалмозо — 278 вп, бассейнань покшолмазо — 12 000 вп². Лисьмапрязо — Покш Кавказонь прянь (хребетэнь) пелевеёнксонь чиресэнзэ 1200 м сэрень таркасо. Бутравчизэ 3800 г/м³: иензэ перть леесь ливти 12,2 млн тоннат кандовкст. Маштовкшны валномс.
Чудемазо.
Сунжась ушодови Ушкорт пандов таркань эйтнестэ, косто, Учхутонь пандонь кряжтнэнь керязь, сови Сугулты ды Сунжи-корт пандотнень ютксо лазовксонтень. Мейле чуди пелевеёнов Ингушетиянь модава 37 вп тарка-кувалмо. Экажево веленть вакссо Сунжась лиси зярыя чудильмасо ды чуди 12 вп туро Карабулак видьс. Тесэ леесь пурды чилисема ёнов ды чуди Закан-Юрт видьс, тосто 85 вп трокс пры Терекс.
Ёжонь полавтневемазо (режимезэ).
Сунжасо ведесь свал эрси ламо. Виев ды куватень пиземеде мейле верьксэзэ (уровнязо) кепедевкшны 4м. Чадысь эйсэнзэ эрси чадыковсто-панжиковсто, зярдо солыть телень ловтнэ ды валыть пиземеть.
XIX—XX-це пингетнестэ леесь кельмсекшнесь малав весе, эрек таркатнеде башка. Ульнесь истяк: рузонь ушмотне ютнесть Сунжанть трокс эй ланга артиллерия, сталмо марто., ансяк меельце кементь иетнестэ леесь а кельмси Кавказсо ушоёжонть (климатонть) чевтелгадоманзо кувалма.
Хозяйствань тевтне.
XIX-це пингестэ чечентнэ Сунжань чиретнева керясть вирь ды тунда чадыведьга ильтясть эйсэнзэ миемс Кизляров.
Сунжансто кундыть калт, ведензэ сайнесть ды сайнить паксянь валномс.
Сунжа лангсо эрямо таркатне.
Сунжа лангсо аштить:
Грузинский национальный центр рукописей

Рукописень грузинэнь раськень куншкакуро, икеле сонзэ лемдясть Рукописень инститктокс ( [сака́ртвелос хелна́церта эро́внули це́нтри] — Грузинэнь Раськень Наукань Академияс совиця научной куншкакуро, икеле те - Корнелий Кекелидзе лемсэ Грузиянь Наукань Академиянь Рукописень институт. Научно-исследовательской учреждения, кона теезель 1958-це иестэ Грузинской ССР-нь Наукань С. Н. Джанашиа академикенть лемсэ Грузиянь Музеень рукописень отделэнь базанть лангсо (пурназель 1929 -це иестэ). Институтсонть ванстовить рузонь, армянонь, грекень, персэнь, арабонь, туркань, азербайджанонь, евреень, сириень ды лия кельсэ документэнь покш пурнавкст (коллекцият).
Историясь.
Институтонь теицятнестэ вейкекс ды васенце прявтокс ульнесь Илиа Абуладзе (1901—1968) агванонь алфавитэнь панжицясь. 1989-це иестэ саезь 2006-це иес прявтокс ульнесь Алексидзе, Заза Николаевич. 2006-це иестэ саезь институтонть прявтсо Буба Кудава.
Рукописень грузинэнь раськень куншкакуро

Рукописень грузинэнь раськень куншкакуро, икеле сонзэ лемдясть Рукописень инститктокс ( [сака́ртвелос хелна́церта эро́внули це́нтри] — Грузинэнь Раськень Наукань Академияс совиця научной куншкакуро, икеле те - Корнелий Кекелидзе лемсэ Грузиянь Наукань Академиянь Рукописень институт. Научно-исследовательской учреждения, кона теезель 1958-це иестэ Грузинской ССР-нь Наукань С. Н. Джанашиа академикенть лемсэ Грузиянь Музеень рукописень отделэнь базанть лангсо (пурназель 1929 -це иестэ). Институтсонть ванстовить рузонь, армянонь, грекень, персэнь, арабонь, туркань, азербайджанонь, евреень, сириень ды лия кельсэ документэнь покш пурнавкст (коллекцият).
Историясь.
Институтонь теицятнестэ вейкекс ды васенце прявтокс ульнесь Илиа Абуладзе (1901—1968) агванонь алфавитэнь панжицясь. 1989-це иестэ саезь 2006-це иес прявтокс ульнесь Алексидзе, Заза Николаевич. 2006-це иестэ саезь институтонть прявтсо Буба Кудава.
Аргун (ош)

Аргун () — Россиянь Федерациянь Чеченя Республикасо ош.
Республикань теиця ош, "Аргун ош" городской округонь административной куншкакуро ды вейкине эрямо тарка.
Географиясь.
Ошось ашти Чечнянь пандо икеле валаня таркасонть, Аргун леенть кавто чирева (Сунжа леень вить приток), Грозной эйстэ 10 вп седе чиненеле-чилисема ёнов.
Чивалгома ды пелевеёнкссонзо — Грозненской буенть марто границясь, чилисема ёнкссонзо — Гудермесэнь буенть марто ды чинеле ёно - Шалинь буенть марто границятне.
Ошось арсезь явомс веле ды посёлка лангс, сынст ютксо — Хаджи Кадыровонь куншка куринкась.
Сехте лембе ковось — медьков (24,5° C), сехте якшамось — якшамков ( —2,3° C).
Статусось.
Ошось теи административно-территориальной единица (республикань теиця ош (город республиканского значения)) ды муниципальной образования, конанень Чеченской Республикань 15-рз № 20.02.2009-це иень «Об образовании муниципального образования город Аргун, установлении его границ и наделении его статусом городского округа» Закононть коряс максозь городской округонь статусось . "«Городской округ Аргун ош»" ды "«Аргун ош»" чарькодематне вейкетть.
Историясь.
1819-це иестэ Аргун ды Сунжа лейтнень вейс прамодо седе чинеле ёнов ульнесь теезь Устрада (Устар-Гардой) веле, конаньсэ 1850-це иентень уш ульнесть 490 кудот-кардазт.
1944-це иестэ, чечентнэнь депортациянть марто ды Чечено-Ингушской АССР-энть лоткавтоманзо марто, эрямо таркась одс лемдязель Колхозное велекс.
Чечено-Ингушской АССРэнть одс пурнамодо мейле, 1958-це иестэ велентень макссть лия лем — Аргун, истямо жо лемсэ леенть коряс, конань прамо таркасо (устьясо) сон аштияк.
1967-це иестэ, РСФСРэнь Верховной Советэнь постановлениянть коряс, эрямо таркантень максозель ЧИАССРэнь Шали буесэ ошонь статус.
1990-це иестэ Аргун ошось ливтезель Шалинь буестэ ды тензэ максозель республиканской подчинениянь ошонь статус.
Аргунось пек яжазель чечнянь Васенце ды Омбоце войнань иетнестэ, ней малав весе витнезь.
2014-це иестэ ошсонть кепеетсть сэрей кудот ды панжозь Аймани Кадыровань лемсэ мечеть.
Эрицятне.
2019-це иень якшамковонь 1-це чинтень эрицянь ламочинть коряс Россиянь Федерациянь 1115 оштэнь ютксо ошось аштесь 408-це таркасо.
Ошсонть эриця раськетне 2010-це иестэ ломанень всероссийской сёрмалеманть коряс:
Промышленностесь.
Течинь чине Аргунось эрейстэ касыця промышленной центра. 2012-це иень якшамковсто ошсонть панжозель ОАО «Чеченавто» пурнамонь (сборкань) завод («ВАЗ» автомобилень производства).
Курах

Кура́х (лезг. Кьурагь) — Дагестансо веле,Курахонь буень ды «Сельсовет Курахский» велень поселения муниципальной образованиянь административной куншкакуро.
Веленть путомазо.
Тень коряс улить ламо арсемат, ансяк седе ламо историктне кемить: Гияр-шехер ошсто, конань салзизь-яжизь варвартнэ, туезтне-оргодезтне путсть ошпандонть эйстэ аволь васоло сисем покш аулт — Хуквазар, Цӏийи хур, Сернегьар, Юрхвал, Чватар-кам, Хикен хур, Чуру-хур. Маласо аштемадонть сынь аламонь-аламонь вейсэндясть, теизь Курахонть. Васенце эрицятнень ютксо ульнесть Лакиянь ды Авариянь ломанть, конат кадызь чачома ёнксост.
Седе мейлень историясь.
XIV-це пингентень савсь Курахонь ломантнень (обществань) касомась.
1356-це иестэ теезель Курахонь государствась. 1585-це иестэ Джафар-паша туркань полконьветиесь (полководецэсь) ламонь кирда терявтнемадо мейле саизе Курах эрямо тарканть ды янгизе сонзэ. Теке мазысь лиссь шабра велетнень мартояк. Пелепингень тюремадо мейле ширваншахонь ушмотне курахсо эрицятнень громизь ды кармавтызь каявксонь пандомо. 1734-це иестэ Курахонть саизь Надир-шахонь ушмотне.
XIX-пингестэ Россиянь империясь грабизе Северной Кавказонть. Курахось Кавказ-со ашти Россиянть туртов нежекс. 1811-це иень ацамковонь 7-це чистэ рузонь ушмотне изнизь лезгинэнь отрядтнэнь Шихикент веле вакссо ды саизь Курахонь. 1812-це иестэ велентень совить Хотунцов генералонть ветямонзо ало россиянь ушмотне. Мейле теезель Кюринской ханства Курахсо резиденция марто, ханокс аравтозель Асланбек тосконь эриця атясь. Велентень Хотунцов кады ширваншахонь кайсевематнеде ванстома гарнизон. 1824-це иестэ Курахсо 39 горецэнь, конат чавовсть 1812-це иестэ рузонь ушмотнесэ Курахонь саемстэ, калмо лангсо строязель святилища . 1866-це истэ саезь 1928-це ие видьс Курахось совиль Курахонь наибствасо Кюринской округс. Ульнесь Курахонь велень обществань вейкине эрямо таркакс. 1886-це иестэ Курахсо эрясть 1867 ломанть.
1967-це иестэ саезь важоди Курахонь самодеятельной театра.
Эрицятне.
Велесэнть эрить лезгинт, кемемань коряс сынь мусульмант-суннитт.
Куруш (Докузпаронь буе)

 &lt;ns&gt;0&lt;/ns&gt;
 &lt;revision&gt;
 &lt;parentid&gt;115823&lt;/parentid&gt;
 &lt;timestamp&gt;2024-05-16T12:15:35Z&lt;/timestamp&gt;
 &lt;contributor&gt;
 &lt;username&gt;InternetArchiveBot&lt;/username&gt;
 &lt;/contributor&gt;
 &lt;comment&gt;Rescuing 1 sources and tagging 0 as dead.) #IABot (v2.0.9.5&lt;/comment&gt;
 &lt;origin&gt;150003&lt;/origin&gt;
 &lt;model&gt;wikitext&lt;/model&gt;
 &lt;format&gt;text/x-wiki&lt;/format&gt;
Куру́ш — Дагестанонь Докузпарин буесэ веле.Теи "Куруш веле" сельской поселения кода эйсэнзэ вейкине эрямо тарка.
Косо сон ашти.
Ашти Шалбуздаг пандонть чинеле-чилисема ёнксонь чиресэ Усухчай леенть лаймесэ, Усухчай веленть эйстэ 17 вп седе чинеле-чивалгома ёно.
Эрицятне.
Умонь шкасто саезь Курушонь эрицятне явовить раськень патронимс — тухумт (тюркакс), эли уймахт (лезгинэкс): "Хайтакьар", "Гьилевар", "Тетецьар", "Фалакьар", "Къызырар", "Къиртар", "Мисрияр", "Зангъавар", "Авурар", "Кьулдурар", "Хебешар", "Чувалар". Велесь явови кварталга : "Пагъвай кьилер", "Вене кьилер", "Къиртар" ды "Камавайбур".
Историясь.
XVII-це пингестэ Курушсо эрясь Лезги Ахмед ашугось. 1886-це иестэ Курушсо 4761 эриця лангс (эйстэст 2536 цёрат, 2225 ават) ульнесть 718 кудот-кардазт. Кирдсть 71451 реве, 1767 алашат, 2189 прят скалт-мезть. Аулсонть ульнесть весемезэ 12 ведьгевть, 41 кодыцят (ткачт), 6 ломанть понань кендень теицят (войлочникть), 2 артыцят (красильщикть), вейке кемень стыця-витниця, 4 плотникть, 3 ремесленникть, 3 стыцят, 1 оружейник ды 8 музыкантт. Пингеде пингес курушонсетне кирдсть ракшат, видсть розь, пинеме, чичавка. Эстест ды миемань туртов анокстасть сумань, кумбот, киякспацят, понань кендеть, гайцян, ревень кедь, понань цюлкат, сыра, ой. 1907-це иестэ Курушонь общинанть ульнесть 90 тёжат прят ревензэ ды сеянзо. 1920-це иестэ Курушсо панжозель неграмотностень ликвидациянь куро. Мейле текень лангс панжсть кавто классонь школа. 1924-це иестэ панжсть вете классонь школа. Тонавтсть сеть иетнестэ кудосо, школань кондятт арасельть. 1930-це иестэ Курушсо важодсь сисем иень школа. 1931-це иестэ Курушсо теезель васенце колхоз. Отечествань Ине войнанть шкасто Курушсто армияв саезельть 570 ломанть. Войнань иетнень перть тюремань паксясо ды госпитальсэ кулость 325 ломанть, ёмасть (без вести) 70. Кудов эзть велявто весемезэ 395 курушонь ломанть.
1952-це иестэ седе ламо эрицятне ютавтозельть эрямо Хасавюрт буень Куруш (Новый Куруш) велес. Азербайджанонь республикань Еленовка, Ахед, Агязы, Сефербине велетнень седе ламо эрицятне - Курушсто сазь ломанть.
Кайтагонь уцмийтнень документтнэстэ вейкесэнть ширваншах пеняци Эльчав племянникенстэнь лезгинэнь кайсевематнень лангс, те сюлмавозь сынст" пандонь китнень лангсто сеедень валгомаст марто, Фий, Маза, Куруш ды Хиналуг велетненень неявома таркасо».
Примечаният.
Курушось - Северной Кавказсо, Россиясо ды Европасо пандонь сехте сэрей эрямо тарка (бути ютавтомс грань Европанть ды Азиянть ютксо Кавказонь пандокарязга (хребтка), ашти 2560 метрань сэрьсэ иневеденть уровнянзо велькссэ. Теде башка, те эрямо таркась масторсонть сехте чинелень.
Куруш аулстонть альпинисттнэ кузнить Базардюзю (4466 м), Шалбуздаг (4150 м) ды Ерыдаг (3925 м) пандотнень пряс.
Непал Мастор

Непа́л ( ), официальной лемезэ — — мастор Гималайтнесэ Лембеёнксонь Азиясо. Шабрацек ашти Индиянь ды Китань марто. Прявтошось — Катманду ош.
Этимологиясь.
Улить знярыя версия «Непал» топонименть смустензэ. Вейкень коряс, топонимесь саеви "-нипа" («пандонь ало») ды "-алай" («эрямо тарка», «тарка косо эрить») санскритэнь юртнэнь эйстэ. Ды сонзэ смустезэ кода «прямо така пандало». Лия версиянть коряс, «Непал» валось саеви тибетэнь «ниампал» («ине мода»), те сюлмави сень марто келя, Непалсо 2500 иеде икеле чачсь Сиддхартха Гаутама, кона кармась содавиксэв кода Будда.
Эрицятне.
Непалонь раськетне:
Тебе башка эряви лезтямс истят раськеть, кода гурунгить, шерпт, лимбу ды раи.
49 % эрицятнень туртов (2001 иенть ловноманть коряс) тиринь келест — непали. Лия вастневиця кельтне: майтхили (12,4 %), бходжпури (7,6 %), тхару (5,9 %), таманг (5,2 %), невари (3,6 %) ды магарт (3,4 %).
&lt;br&gt;
Макиавелли, Никколо

Никко́ло́ Макиаве́лли (Макьявелли, итал. "Niccolò di Bernardo dei Machiavelli"; чачсь 1469-це иестэ панжиковонь 3-це чистэ, Флоренция — кулозь 1527-це иестэ аштемковонь 22-це чистэ, тосо) — италиянь философ, сёрмадыця, политикань тевтеиця, воённо-теоретикань сёрмадомат авторось. Кирдизь Флоренциянь правительствасо лия покш кирдимасторонь таркат. Эсь седе содавикс книгась «Инязор» (Государь), публиказь 1532-це иестэ.
Фридрих Ницше

Фри́дрих Ви́льгельм Ни́цше (нем. "Friedrich Wilhelm Nietzsche" [ˈfʁiːdʁɪç ˈvɪlhɛlm ˈniː​tʃ​ə]; 1844-це иестэ ожоковонь 15-це чистэ, Рёккен, Германень вейсэньдявкс — 1900-це иестэ умарьковонь 25-це чистэ, Веймар, Германиянь империя) — немецень арсиця, классикань философ, композитор, морыця, эсь философонь тонавтнема теиця, кона ули аволь академиянь характер.
# «Давид Штраус в роли исповедника и писателя» ("David Strauss: der Bekenner und der Schriftsteller", 1873)
# «О пользе и вреде истории для жизни» ("Vom Nutzen und Nachtheil der Historie für das Leben", 1874)
# «Шопенгауэр как воспитатель» ("Schopenhauer als Erzieher", 1874)
# «Рихард Вагнер в Байрейте» ("Richard Wagner in Bayreuth", 1876)
# «О пафосе истины» ("Über das Pathos der Wahrheit")
# «Мысли о будущности наших образовательных учреждений» ("Gedanken über die Zukunft unserer Bildungsanstalten")
# «Греческое государство» ("Der griechische Staat")
# «Соотношение между философией Шопенгауэра и немецкой культурой» ("Das Verhältnis der Schopenhauerischen Philosophie zu einer deutschen Cultur")
# «Гомеровское соревнование» ("Homers Wettkampf")
Апостол Павел

Апо́стол Па́вел (чачсь Саул; "Савл; Шауль"; «выпрошенный, вымоленный»; Саул Тарсусто (Киликия); "Савл Та́рсянин"; ; "Šaʾul HaTarsi"; ; «вишка»; малав. 5/10, Тарс — 64/67, Рим) — «ламо пазнэнь озныцянь апостол»; арась кемгавтово апостолтнень ды сизьгемень апостолтнень ламочисэ. Пётр апостолось марто ёвты «"первоверховной"» апостолось христосчисэ. 
Павел Апостолонь сёрмат.
Сыре христианонь ёвтнема, конань крилить Православной ды Католикень церьковат, арсить Павел Апостол сёрмадызь кемнилее сёрмадоманть, конат улить Од Мелев (Завет).
Киргизия Мастор

Кирги́зия (), официальной лем Кирги́зянь Респу́бликась (, КР) — кирлимасторось куншкань азиясо. Ашти чивалгомань ды куншкань пелькссэ Тянь-Шань пандонь системасо. Пелевеёнкссо вакссо ули Казахстан Мастор марто, чивалгомаёнкссо — Узбекистан Мастор марто, лембеёнкс-чивалгомаёнкссо — Таджикистан Мастор марто, чилисемаёнкссо ды чембеёнкс-чилисемаёнкссо — Китай Мастор марто.
Киргизия ули светской, унитарной кирдимасторось, човорязь ветямонь форма марто.
Кирдимасторонь келесь — киргизэнь кель, официальной — рузонь кель.
Прявтошось — Бишкек ош. Ули сехте покш эрицянь ламочи. Свалшкань эрицят (2019-це иень ушодкс) — 1 027 200 ломанть. Васенце эрицянь ламочинь ули Ош ошось.
Покшолмазонь куншка Масторсо Киргизия ули 85-це куншкась (199 951 вп²).
Географиянь аштема тарказо.
Киргизия а кирди иневедев кить. Весе ули Пелевеёнксонь ды Чилисемань полушариятнесэ, омбоце 39°11′—43°16′ пелевеёнксонь широта, ды 69°15′—80°18′ чилисемань долгота. Чилисемансто Чивалгомань кирдимасторонь пельксс ули малав 900 вайгельпе, пелевёнксто лембеёнксс — малав 410 вайгельпе. Масторось вакссо ули Китай чилисемасо ды лембеёнкс-чилисемасо, Казахстан марто пелевеёнкссо, Узбекистан марто чивалгома ёнкссо ды Таджикистан марто лембеёнкссо.
Кирдимасторонь граница.
Вейсэнь кирдимасторонень границань кувалмо ули 4675,17 вп. 1241,58 вп. — Казахстан марто, 1378,44 вп — Узбекистан марто, 970,8 вп — Таджикистан марто ды 1084,35 вп — Китай марто. 823,04 вп. границань пелькст аволь делимитиромсь: Узбекистан марто — 371,34 вп ды Таджикистан марто — 451,7 вп.
Киргизия ули узбекистанонь анклавт — Сох, Шахимардан, Чон-Гара ды Джангайл, таджикень истя жо — Ворух ды Чивалгомань Калача.
Административно-территориальной вий.
Административно-территориальной вейке улить ошт, буеть, ёнкст, истя жо велень округт — административно-территориальной вейкеть, кона улить вейке лия аламо велеть. Киргизия административно-территориальной вановатов кирди 7 ёнкст (истя жо 2 республикань смустьнень ошт). Республикань ошонь буетне арась административно-территориальной вейкеть.
Киргизия Масторсо улить 531 административно-территориальной вейкеть, конань улить:
Эрицятне.
Киргизиянь эрицятне — 6 389 500 ломанть (на 1 января 2019-це иень якшамковонь 1 чистэ).
Пек эрявикс эрицят — 4 587 430 ломанть улить киргизт. Узбект — 918 262 ломанть (лембеёнкс-чивалгомаёнкссо ды Узбекистан вакссо). Рузт — 352 960 ломанть.
Кельтне.
Кирлимасторонь келесь Киргизиясо ули киргизэнь кель, рузонь кель кирди официальноень статус.
2009-це иень сёрмалема коряс, 4,1 млн. ломанть арси киргизэнь кель тиринькс лия омбоцекс, 2,5 млн. ломанть арси рузонь кель тиринькс лия омбоцекс. Узбекень кель — омбоце нолдамонь келесь, рузонь кель ули мейле.
Пазнэнь кемемась.
Прявт религиясь Киргизиясо ули ислам (сунниттнэ). Христиантне: православной христианттнэ, католиктнэ, протестанттнэ.
Литературась.
Историясь
Флора ды фауна
Невтевкст.
Кирдимастонь вальмалопат
Лия вальмалопат
Киргизэнь кель

Кирги́зэнь кель (эсьлем: "кыргыз тили", قيرغيز تئلى) — киргизтнень кель ды кирдимасторонь келесь Киргизия Масторсо. Ули тюрконь келенть (кыпчаконь подгруппа). Эрицянь сёрмалема 2009-це иень коряс, Киргизиясо тиринь келесь ули 3 830 556 ломанть туртов, омбоце келесь, кона кортыть, невтесь 271 187 ломанть (212 06 узбект). Вейсэнь ламочи киргизэкс кортыцят Киргизиясо ули седе ламо 4 млн. ломанть. 
Сёрмадома икеле 1928 ие (течи Китайсо) — арабонь алфавит. 1928-1940 иетнесэ СССРсо теевсь латинэнь алфавит. Течинь сёрмадома ули кириллицанть. 
Течинь киргизэнь кириллицань алфавит:
Яшнов, Анатолий Васильевич

Яшнов Анатолий Васильевич — морыця (лирической тенор). МАССР-энь заслуженной артист (1946).
Эрямо пингезэ.
Чачсь 1902-це иень чадыковонь 28-це чистэ Симбирь ошсо (Симбирск), ней Ульянов ош (Ульяновск). Прядсь церковно-приходской школа, морась церькувань хорсо. 1919-це иестэ саезь Рабоче-крестьянской Якстере армиясоль. Демобилизациядо мейле (1921) важодсь Волго-Бугульминской чугункань кинь управлениясо. 
Тонавтнесь Ленинградонь государственной консерваториянь вокальной факультетсэ. Морсесь эстрадасо Симбирь ды Самар оштнесэ. 1931-це иестэ васенцеде морась Самарань оперань ды балетэнь театрань сцена лангсо Гонецэнь партиянть (Дж. Вердинь «Аида»). 1930-це иетнестэ морсесь Алма-Атань (Казахонь ССР), Ташкентэнь (Узбекень ССР) оперань театратнесэ. 1940 – 48-це иетнестэ – Оперань ды балетэнь республиканской театрань солист, 1948 – 50-це иетнестэ – Мордовской государственной филармониянь солист, Морамонь ды киштемань мордовской государственной ансамблянь солист; 1951 – 55-це иетнестэ – Саранонь музыкальной училищань тонавтыця; 1959 – 62-це иетнестэ – Мордовской государственной музыкально-драматической театрань оперной труппань солист. Морась классикань западноевропейской ды рузонь оператнесэ малав 40 партият, невтсь музыкально-сценической неявикс истят образт, кода Герцог, Альфред (Вердинь «Риголетто», «Травиата»), Фауст (Ш. Гунонь «Фауст»), Ленской (П. И. Чайковскоень Евгений Онегин), Князь (А. С. Даргомыжскоень «Русалка»), Лыков (Н. А. Римской-Корсаковонь «Царская невеста»), Владимир Игоревич (А. П. Бородинэнь «Князь Игорь»), Андрей (М. П. Мусоргскоень «Хованщина»), Виряй, Истрать (Л. П. Кирюковонь «Несмеян и Ламзурь», «Литова»). 
Концертсэ морсесь классикань операсто арият, эрзянь ды мокшонь кельсэ романст. Казезь «За доблестный труд в Великой Отечественной войне 1941 – 1945 гг.» медальсэ.
Кулось 1987-це иень якшамковонь 27-це чистэ Саран ошсо.
Лазарев, Фёдор Андреевич

ЛАЗАРЕВ Фёдор Андреевич — культурань эрьва кодамо тевень топавтыця ды журналист.
Эрямо пингезэ.
Лазарев Фёдор Андреевич чачсь вейке тёжа кавксосядт вейксэньгемень васенце иестэ (1891-це иестэ), косо – кияк теде а соды. Вейке тёжа вейксэсядт кемгавксовоце иестэ (1918-це иестэ) саезь вейке тёжа вейксэсядт комьветееце ие видьс (1925-це ие видьс) сон важодсь Тамбовонь губерниянь Спасск ошсо. Вейке тёжа вейксэсядт комськотовоце иестэ саезь (1926-це иестэ саезь) вейке тёжа вейксэсядт комськавксовоце иес молемс (1928-це иес молемс) топавтсь «Од веле» губернской газетасо редакторонь тев. Лазарев Ф. А. сови «Мордовское население Пензенской губернии, его прошлое и современное состояние» (Пенза ош, 1927-це ие) сёрмадовксонь автортнэнь юткс. Ульнесь Центриздатонь эрзянь-мокшонь секциянь прявтокс, СССР-нь национальностень институтонь важодицякс. Вейке тёжа вейксэсядт колоньгемень котоце иень (1936-це иень) сундерьговсто саезь вейке тёжа вейксэсядт колоньгемень сисемеце иень (1937-це иень) аштемковс – НИИЯЛИ-нь прявт. Фёдор Андреевич ульнесь чумовтомо чумондозь (репрессировазь) ды маштозь вейке тёжа вейксэсядт колоньгемень кавксоце (1938-це иестэ), косо – а содави. Лемезэ ванськавтозель (реабилитировазь) уш куломадо мейле.
Лазарев, Александр Андреевич

Александр Андреевич Лазарев — хирург.
Эрямо пингезэ.
Лазарев Александр Андреевич чачсь вейке тёжа вейксэсядт комсьветееце иень (1925-це иень) аштемковонь колоньгеменце (30-це) чистэ неень Мордовия Республикань Дубёнкань буень Тыргак велесэ.
Сон медицинань наукань кандидат (1965-це ие). Истя жо СССР-нь Государственной премиянь лауреат (1987-це ие). Ды СССР-сэ кедь ямавтонь (кедьлапань, кисти руки) хирургиянь васенце отделениянь теиця. Ульнесь Ине Отечествань войнасо. Вейке тёжа вейксэсядт ведьгемень котоце иестэ (1956-це иестэ)прядызе Горьковской медицинань институтонть. Вейке тёжа вейксэсядт ведьгемень котоце - ведьгемень вейксэце (1956 – 59-це) иетнестэ важодсь Владимир ёнксонь Гороховец буень Первомайской велень больницясо; вейке тёжа вейксэсядт кодгемень нилеце - вейксэньгемень сисемеце (1964 – 97-це) иетнестэ ветясь Московонь 2-це мед. институтонь (1991-це иестэ саезь – Российской медицинань университет) отделения. Сисемсядодо ламо научной ды учебно-методической важодевксэнь (сынст ютксо монографияткак) автор.
А. А. Лазарев тейсь кото тёжадо ламо операцият. Анокстась наукань колмо докторт ды комсь сисем кандидатт.
Лазарев казезь Якстере Тештень орденсэ, «За отвагу», «За взятие Кёнигсберга» ды «Ветеран труда» медальсэ.
Макаров, Филипп Алексеевич

МАКАРОВ Филипп Алексеевич — литератураньветий. Филологиянь наукань кандидат (1954), доцент (1962).
Эрямо пингезэ.
Чачсь 1908-це иень ожоковонь 9-це чистэ Самарань губерниянь Бугурусланонь уездэнь Мордовское Аделяково велесэ.
Ульнесь Ине Отечествань войнасо. Прядсь Бугурусланонь пед. техникумонь 2 курст (1930), Саратовонь пед. институт (1934). 1934 – 35-це иетнестэ – Мордовской агр.-пед. техникумонь тонавтыця. 1935-це иестэ служась Якстере армиясо. 1935 – 38-це иетнестэ – Н.Угреч ошонь (Узбекистан) средней школань рузонь келень ды литературань ды Ульянонь ёнксонь Инза ошонь железнодорожной школань тонавтыця; 1941 – 42-це, 1946 – 49-це ды 1950 – 58-це иетнестэ – эрзянь-мокшонь литературань ды фольклоронь секторонь младшей, старшей научной сотрудник, 1949 – 50-це иетнестэ – НИИЯЛИЭ-нь учёной секретарь; 1958-це иестэ саезь – Мордовской гос. университетэнь старшей преподаватель, доцент.
Ваннось эрзянь ды мокшонь поэзиятнень чачомаст-касомаст; эрзянь ды мокшонь литературатнень лангс рузонь литературанть (А. С. Пушкин, Н. В. Гоголь, В. В. Маяковский) влияниянзо; поэзиянть фольклоронь лисьмапрянзо. «Очерки истории мордовской литературы» (1956) сёрмадовксонь автортнэстэ вейкесь.
Кулось 1980-це иень умарьковонь 8-це чистэ Саран ошсо.
Казевксэнзэ.
Казезь Якстере Тештень кавто орденсэ, медальсэ.
Святкин, Александр Филиппович

Святкин, Александр Филиппович, историк ды тонавтыця. Историянь наукань кандидат (1976-це ие).
Эрямо пингезэ.
Чачсь Святкин Александр Филиппович 1919-це иень таштамковонь 4-це чистэ неень Мордовия Республикань Дубёнка буень эрзянь Повадьвелесэ (Поводимово).
Ульнесь Ине Отечествань войнань участникекс. 1941-це иестэ саезь – КПСС-нь член. Прядсь педагогикань училища. 
Тонавтнесь Ленинградонь государственной университетсэ (1939-це ие). Важодсь тонавтыцякс. Мейле сон ульнесь саезь Якстере Армияв. Прядызе Саратова ошонь военно-политической училищанть (1943-це ие),  Казанень государственной университетэнть (1951-це ие), СССР-нь МВД-нь Высшей школасо руководящей составонь анокстамо курсатнень (1954-це ие). 1951 – 54-це иетнестэ Александр Филиппович тонавтсь Чуважонь АССР-нь Алатырь буень Кирской средней школасо; 1954 – 68-це иетнестэ служась КГБ-сэ. 1969 – 91-це иетнестэ сон – М. Е. Евсевьев лемсэ МГПИ-сэ ассистент, старшей преподаватель, истя жо общественной наукань кафедрань доцент.
Святкин А. Ф. - велень хозяйствань коллективизациянь стакачитнень коряс комсте ламо научной статьянь автор.
Кулось сон 2002-це иень даволковонь 9-це чистэ Саран ошсо.
Казевксэнзэ.
Казезь Отечествань войнань 2-це степенень орденсэ ды истя жо зярыя медальсэ.
Isolated Youth

Isolated Youth — шведэнь пост-панк сёдямо-морамо кужо.
Юношев, Иван Ефимович

Ю́ношев Иван Ефимович — тонавтыця. РСФСР-нь школань заслуженной тонавтыця (1954).
Эрямо пингезэ.
Чачсь неень Мордовия Республикань  Покш Игнадбуень Вармазейка велесэ 1900-це иень якшамковонь 15-це чистэ.
Прядсь гимназия (1918, Симбирень губерниянь Ардатовской уездэнь  Торговое Талызино веле), Нижегородской университет (1928). 1918 – 20-це иетнестэ – Старое Качаево велень (ней Покш Игнатбуень Ташто Кшуманця) ушодома классонь тонавтыця. 1920-це иестэ саезь – Рабоче-крестьянской Якстере армиясо (РККА). 1921 – 22-це иетнестэ – особой отделениянь, полконь комиссар, 1922 – 23-це иетнестэ – Военно-политической школань прявт. 1928 – 33-це иетнестэ – Равчирень вишка раськень пед. техникумонь (Пед. техникум народов малых меньшинств Поволжья) (Ульянов ош) прявт; 1933-це иестэ – Шейн-Майданской школасо химиянь ды биологиянь тонавтыця, 1933 – 37-це иетнестэ – рононь прявт (МАССР-нь Отяжвеле); 1937 – 40-це иетнестэ – Орданбуе ошонь средней школань завуч, химиянь ды биологиянь тонавтыця; 1940 – 43, 1953 – 74-це иетнестэ – средней школасо химиянь ды биологиянь тонавтыця, 1943 – 53-це иетнестэ – рононь зав (Покш Игнатбуень буе).
Казезь Ленинэнь аволь вейке орденсэ, «Знак почёта»-со, зярыя медальсэ.
Кулось Покш Игнатбуень Игнадвелесэ 1975-це иень даволковонь 28-це чистэ.
Медведева, Елизавета Михайловна

Медведева Елизавета Михайловна — хирург, тонавтыця. Медицинань наукань доктор (1965-це ие), профессор (1968-це ие).
Эрямо пингезэ.
Медведева Е. М. чачсь Турциянь Карс ошпандосо вейке тёжа вейксэсядт кемгавтовоце иень (1912-це иень) ожоковонь кеветееце чистэ (15 чистэ).
Ульнесь Ине Отечествань войнасо фронтонь госпиталень хирург. Прядсь Алма-Атань медицинской институт (лия версияванть Казанень медицинань институт) (1937-це ие). Важодсь Актюбань медицинань институтсо. Вейке тёжа вейксэсядт кодгемень нилеце иестэ (1964-це иестэ) ЧГМИ-нь топографиянь анатомиянь кафедрань ветий. Вейке тёжа вейксэсядт кодгемень вейксэце - вейке тёжа вейксэсядт сизьгемень кавксоце иетнестэ (1969 – 1978-це иетнестэ) ветясь Мордовской государственной университетэнь топографической анатомиянь кафедра, конань сонсь теизеяк. Покш мель явсь фасциянь ды клетчаточной пространствань ванномантень. Вейке тёжа вейксэсядт кодгемень кавксоце иестэ саезь (1968 иестэ саезь) важоди Курскоень медецинань институтсо.
Медведева Елизавета Михайловна кавксоньгемень вете (85) научной статьянь ды учебно-методической важодевксэнь автор. Сон анокстась наукань кавто кандидатт. Ульнесь казезь аволь вейке медальсэ.
Кулось Саран ошсо вейке тёжа вейксэсядт вейксэньгемень кавксоце иень (1998-це иень) якшамковонь 9-це чистэ.
Марков, Фёдор Петрович

Марков Фёдор Петрович — келень содый, тонавтыця. Эрзя. Филологиянь наукань кандидат (1960), доцент (1962).
Эрямо пингезэ.
Чачсь 1916-це иень панжиковонь 13-це чистэ неень Мордовия Республикань Чаунзабуень Покш Маризьвелесэ.
Прядсь Саранонь педагогикань техникум (1935), Низами лемсэ Ташкентэнь государственной педагогикань институт (1944). Тосо жо важодсь французонь келень тонавтыцякс (1944 – 48). 1948 – 50-це иетнестэ – Ф. Энгельс лемсэ лия масторонь келень Ташкентэнь государственной педагогикань институтонь англань келень кафедрань старшей преподаватель; 1951 – 54-це иетнестэ – Кировоградонь государственной педагогикань институтонь англань келень кафедрань прявт, 1954 – 69-це иетнестэ – М.Е.Евсевьев лемсэ МГПИ-нь (1957-це иестэ саезь – Мордовской государственной университет), 1958 - 1968 ии. англань филология кафедра прявт, 1969 – 71-це иетнестэ – Магнитогорской педагогикань институтонь.
Эрзянь грамматикань, диалектологиянь кевкстематнень коряс 10 научной статьянь автор. Васенцекс ваннызе-сёрмадызе эрзянь келень приалатырской диалектэнь фонетической системанть, чарькодевтинзе грамматикань категориятнень. Ловнось англань келень историянть коряс лекцият, пурнась студенттнэнь туртов лексикань минимум. Парсте кортась англань, венгрань, испанонь, украинэнь, французонь ды лия кельсэ, ютавтсь эрзянь раськень историянь, этнографиянь ды келень коряс омбомасторонь учёнойтнень статьяст, монографияст.
Кулось 1971-це иень умарьковонь 23-це чистэ Магнитогорск ошсо.
Филатов, Николай Михайлович

Филатов Николай Михайлович — россиянь , тонавтыця. Эрзя. Мордовиянь раськень (2005), заслуженной (1999) артындей. МССР-нь (1992), МР-нь (2003) Государственной премиянь лауреат. СССР-нь Художникень вейсэндявксос совиця (1985).
Эрямо пингезэ.
Чачсь Мордовия Республикань Дубёнка буень Повадьвелесэ 1952-це иень умарьковонь 27-це чистэ.
Прядызе Пензань художественной училищанть (1977), Ленинградсо живописень, скульптурань ды архитерктурань институтонть (1984, тонавтнесь В.Б.Пинчук профессоронть кедьсэ). 1984-це иестэ саезь тонавты Саранонь художественной училищасо, 2003 – 08-це иетнестэ – дизайнань ды рекламань кафедрасо, 2008-це иестэ саезь – Мордовской государственной университетэнь эрзянь ды мокшонь традиционной культурань ды неень шкань искусствань кафедрань профессор. 
Важоди станковой, монументальной, мелкой пластикасо. Важодевкссэнзэ бажи чарькодемс образтнэнь философия ёндо, домкасто чарькодевти композициянь пространствань-пластикань законтнэнь. 
Сехте содавикс важодевксэнзэ: «Од механизатор» («Молодой механизатор») (1984), «Макушкин Николаень портретэзэ» («Портрет Николая Макушкина») (1987), «Христос» (1992 – 99), «Леда» (2003), «Асодавикс» («Незнакомка») (2005), «Штапо» («Обнажённая») (2007), Мордовиянь народной артистэнть, Россиянь заслуженной артистэнть В.П.Акашкинэнь портретэзэ» («Портрет народного артиста Мордовии, заслуженного артиста России В.П.Акашкина») (2011). 
Филатов – истямо кеврунгонь теий: 
Ине Отечествань войнасо чавозтненень  (1989, Ковылкина буень Кочелаево веле), 
С.Д.Эрьзянень (1996, соавторозо Г.М.Филатов), 
А.С.Пушкиннэнь (2002, арх. С.П.Ходнев, Ф.П.Кильдюшкин, Н.В.Трибушинин; Россиянь художествань академиянь сырнень медаль), 
Никон Патриархнэнь (2006, арх.Ходнев), 
Фёдор Ушаковнэнь, ушмантнэнень-интернационалисттнэнень, 
А.С.Вишняковонь – Московонь коммерческой институтонь теицянть – бюстонзо (2010-це иестэ саезь – Г.В.Плеханов лемсэ Россиянь экономикань университет)) (1859 – 1919) (2012).
Важодевксэнзэ улить Белгородской картинной галереясо, Смоленской государственной музейсэ-заповедниксэ, Тульской областень Узловая ошонь картинной галереясо, МРМИИ-сэ.
Невтеманзо.
Невтневсь республиканской выставкасо (Саран ош, 2004; Чебоксары, 2008), региональной выставкасо (Пенза, Самара, 2009), регионъютконь выставкасо (Н.Новгород, 2007), весероссиянь выставкасо (Вологда, 2006; Москов, 2009; Саран ош, 2011, 2012), выставкасо-пелькстамосо  (Саратов, 2007), скульптурань выставкасо (Липецк, 2006), масторъютконь выставкасо (Москов, 2005, 2010; Саран ош, 2007). Персональной выставказоль Саран ош (1992). 
Казевксэнзэ.
Казезь 3-це степенень Славань орденсэ, «В память 850-летия Москвы» ды «За заслуги. В ознаменование 1000-летия единения мордовского народа  с народами Российского государства» медальсэ.
Вавилин, Виктор Федорович

Вавилин, Виктор Федорович (чачсь 1946-це иень чадыковонь 21-це чистэ. Старошайговской буень ст. Фёдоровка велесэ). Инженер-строитель, этнолог, Исторической наукань доктор, профессор (1994).
МР-нь высшей школань заслуженной важодиця (1996). Прядсь Н. П. Огарёвонь лемсэ Мордовской государственной университет (1968), МНИИЯЛИЭ-нь аспирантура (1976). 
Эрямопингезэ.
Вавилин, Виктор Федорович (чачсь 1946-це иень чадыковонь 21-це чистэ. Старошайговской буень ст. Фёдоровка велесэ).
1968 — 1969 иетнестэ «Мордовремстрой» трестэнь Теньгушевской. «Ремстройучасткань» главной инженер.&lt;br&gt;
1969 иестэ саезь — Мордовской госуниверситетсэ: архитектурань кафедрань ассистент, преподаватель, старшей прелодаватель, строительной факультетэнь, деканонь полавтыця, начертательной геометриянь ды черчениянь
кафедрань заведующей, 1991 иестэ — архитектурань кафедрань заведующей. &lt;br&gt;
Научной интересэнзэ — раськень зодчествась ды неень шкань велень архитектурась; этнической культурань каузальной моделированиясь ды количественной анализэсь; — строительной объектань ды проектной документациянь экспертизань учебно-методической юртнань разработкась.&lt;br&gt;
Научной ды учебно-методической 200 ламо важлдемань автор, сень ютксо 15 монографият, 10 методической указаният, 4 электронной учебникт ды 20 учебной пособият . 
Кудорськезэ.
Низэ — Анна Георгиевна, прядсь Н.П. Огарёвонь лемсэ Мордовской государственной университет&lt;br&gt;
Цёразо — Владимир &lt;br&gt;
Цёразо — Игорь&lt;br&gt;
Нуцьказо: Егор, Анна, Виктор, Игорь, ды Настя
Мокшин, Николай Федорович

Мокшин, Николай Фёдорович (чачсь 1936-це иень аштемковонь 22-це чистэ Иванцево велесэ, Лукояновской буень Горьковской (ней Нижней ёнксо) — историк, этнограф. Исторической наукань доктор (1987), профессор (1989) РСФСР-нь культурань заслуженной важодиця (1990). РМ-нь наукань заслуженной тевветий (2001). РМ-нь Государственной премиянь лауреат (1995). Россиянь Куляньсёрмадеень курос совий (1961). Финляндской наукань академиянь фольклористнэнь Омбомасторонь ассоциацияс совий (1995), РГО-с совий (1965), РГО-нь Мордовской отделениянь прявт (1969), “Краеведы Республики Мордовия» общественной организациянь прявт (2002). Эрзя. 
Эрямопингезэ.
Николай Фёдорович Мокшин чачсь 1936-це иень аштемковонь 22-це чистэ Иванцево велесэ, Лукояновской буень Нижегородской областень. Тонавтни эрзянь ды мокшонь раськетнень этногенезэнь ды этнической историянь, семиянь эрямонь, духовной культурань, этногенетической ды этнокультурной солмавкстнань, 300 ламо научной ды учебно-методической роботань автор, конатнень ютксо этнографиянь, историянь, религиоведениянь, ономастикань коряс 10 книгат. 
Литературась.
Макаркин, Николай Петрович

Николай Петрович Макаркин (чачсь 1943-це иень ацамковонь 10-це чистэ, Од Пшень велесэ, Ковёлбуесэ, Мордовиянь АССР-сэ.) ― советэнь шкань ды российянь тонадей, тонавтыця. Экономикань тонань кандидат (1972). Экономикань тонань доктор (1983), профессор (1985). Российянь Федерациянь тонань заслуженной тевветий (1993). Мордовиянь Прявтказень лауреат (1998). Мокша. 1991 иестз саезь 2010 иенть видс — Н. П. Огарёвонь лемсэ Мордовиянь прявт университетэнть ректор, 2010 иестэ саезь Мордовиянь университетэнть президент.
Эрямо пингезэ.
Николай Петрович чачсь 1943-це иень ацамковонь 10-це чистэ, Од Пшень велесэ Ковёлбуесэ, Мордовиянь АССР-сэ. Прядызе Рязанень прявт радиотехнической университетэнть 1964-це иестэ, 1968-це иестэ прядсь аспиранутра Н.П. Огаревонь лемсэ МГУ-со, АН СССР-нь экономикань институтонть прядызе 1971-це иестэ. Путсь юр наукасонть од направленияс — техникань кеме виксчинть экономической теориязо. Макаркин — республикасонть зярыя научно-технической программань прявт. Наукань ды образованиянь межотраслевой республиканской центрань, Мордовской госуниверситетсэ экономикань НИИ-нь директор. 
Сёрмадсь 6 монографият, 15 учебникть ды учебной пособият. Анокстась 4 докторт ды тонан 25 кандидатт. «Вестник Мордовского университета» ды «Интеграция образования» журналтнань прявт редактор, «Менеджер — 2000» весе Россиянь пелькстамосонть «Сфера образования» номинациясонть изниця. РСФСР-нь ВС-нь (1990) ды Мордовиянь Госсобраниянь (1994) депутат.
Ванкувер ош

Ванкувер ош () — Канада Масторонь прявтошось.
Паксютов, Алексей Георгиевич

Паксютов Алексей Георгиевич — раськень образованиянь теиця. Педагогикань наукань кандидат, доцент.
Эрямо пингезэ.
Чачсь неень Саратовонь ёнксонь  Балтай буень Осановка велесэ вейке тёжа вейксэсядт кемгавтовоце иень(1912-це иень) эйзюрковонь кеветееце чистэ (15-це чистэ).
Вейке тёжа вейксэсядт комсьвейксэеце иестэ прядсь  Мордовской педагогической техникум (1929), вейке тёжа вейксэсядт колоньгемень сисемеце иестэ - Саратовонь тонавтыцянь институт (1937) ды вейке тёжа вейксэсядт ниленьгемень вейксэце иестэ - Ташкентэнь юристэнь (1949) институт. Вейке тёжа вейксэсядт колоньгемень васенце - колоньгемень омбоце (1931 – 32-це) иетнестэ – Балтай буень Пилюгина велень ушодома школань прявт (заведующей); вейке тёжа вейксэсядт колоньгемень омбоце - колоньгемень котоце (1932 – 36-це) иетнестэ – завуч, вейке тёжа вейксэсядт колоньгемень котоце - колоньгемень кавксоце (1936 – 38-це) иетнестэ – Саратовонь ёнксонь Старосарайкинской средней школасо прявт (директор). Вейке тёжа вейксэсядт колоньгемень кавксоце - ведьгемень нилеце (1938 – 54-це) иетнестэ служась Советэнь армиясо ды МВДэнь органтнэсэ. Вейке тёжа вейксэсядт ведьгемень нилеце - ведьгемень сисемеце (1954 – 57-це) иетнестэ – А.И. Полежаев лемсэ МГПИнь прявтонь полавтыця; вейке тёжа вейксэсядт кодгемень кавтоце - кодгемень сисемеце (1962 – 67-це) иетнестэ – Мордовской государственной университетэнь педагогикань кафедрань прявт.
Кулось Саран ошсо 1967-це иень сундерьковонь 30-це чистэ.
Петайкин Александр Иванович

Петайкин Александр Иванович, поэт, прозаик.
Чачсь неень Мордовия Республикань Ицял буень Крутая Гора велесэ 1936-це иень таштамковонь 8-це чистэ. Россиянь сёрмадеень вейсэндявксос совиця (1992). Прядсь М.Горькой лемсэ литинститут (1973). 1954 – 61-це иетнестэ важодсь «По заветам Ленина» колхозсо, 1961 – 63-це иетнестэ – Ицял буень «Путь Ильича газетань» корреспондент; 1963 – 65-це иетнестэ – «Знамя» газетань лит.роботник; 1965 – 67-це иетнестэ – Покш Игнат буень «Восход» газетань отделэнь прявт; 1967 – 75-це иетнестэ – «Эрзянь правда» республиканской газетань корреспондент, 1975 – 79-це иетнестэ Рузаевка буень «Заря коммунизма» газетань отделэнь прявт; 1979 – 84-це иетнестэ – «Сятко» журналонь лит.сотрудник; 1984 – 87-це иетнестэ – Лямбирь буень «Призыв» газетань отделэнь прявт, 1987 – 89-це иетнестэ – «Светотехника» ПО-нь «Огни коммунизма»; 1989 – 91-це иетнестэ – «Пионерэнь вайгель» журналонь старшей редактор; 1991 – 92-це иетнестэ – Сёрмадеень вейсэндявксонь лит.консультант, Мордовской государственной национальной театрасо литературной пельксэнь прявт; 1992 – 94-це иетнестэ – «Сельский строитель» (Саран ош) газетань корреспондент; 1994-це иестэ саезь – Кочкур буень «Заря» газетань отделэнь прявт. Печатавкшнось 1958-це иестэ саезь. Васенце книгазо – «Кизэнь казне» повестесь – лиссь Сарансо 1978-це иестэ. Сон «Василёк» (1981) повестень автор, «Лёмзёрксонь цецят» (1981) пьесань автор, «Чудикерьксэнь чипай» (1990) ёвтнемань пусмонь автор. «Вишка оя», «Ошонь цёрыне» ды лия пьесанзо путневсть народной театрань сцена лангсо.
Кулось Саран ошсо 1999-це иень сундерьковонь 3-це чистэ.
Литературась.
История Мордовии в лицах : биогр. сб. Саранск, 1999. Кн.3; Брыжинский А.И., Пашутина О.В., Чернов Е.И. Писатели Мордовии : биобиблиогр. справ. Саранск, 2001;
Мордовия, XX век: культурная элита. Саранск, 2013. Ч. 2.
Сульдина, Анна Дмитриевна

Сульдина́ Анна Дмитриевна — эрзянь валморонь сёрмадей.
Эрямо пингезэ.
Сульдина Анна Дмитриевна чачсь неень Мордовия Республикань Дубёнка буень Орданьбуе велесэ 1950-це иень сундерьковонь 11-це чистэ. 1973-це иестэ прядсь М. Горькой лемсэ литературной институт. Мейле сон важодсь эрьва кодамо должностьсэ, Литвань Правительствань Аппаратсояк, «Lietuvos aidas» («Эхо Литвы») газетасо. Печатави 1964-це иестэ саезь. 1979-це иестэ Анна Дмитриевнань валморонзо совасть «Тештень пиземе» вейсэнь пусмос. «Пиземе чирьке седейсэм» валморонь книгазо лиссь 1980-це иестэ, «Паксянь ки» валморонь пусмозо – 1986-це иестэ. 1980 – 90-це иень шкинемасонзо – вечкемадо стихть («Учома», «Весь истямо валдо…»), пейзажонь лирика («Кизэнь баллада», «Васень ловось, кода ашо паля»), эрямонь смустте философской арсемат («Мон тесэ а эрян уш умок…», «Веньберть пиземесь ливтни садга…»). А. Д. Сульдинань стихензэ лиснить вейсэнь пусмосо, «Чилисема» ды «Сятко» журналтнэсэ, истя жо эстэнь кельсэ. Эри Литвасо. Чачома ёнксов ней пачколи вельть чуросто. Теке марто кирди сюлмот Мордовия Республикань эрзянь од сёрмадейтнень марто - электронной почта вельде сёрмали Татьяна Мокшанова эрзянь валморонь сёрмадыцянть марто.
Беляев, Александр Назарович

Беляев, Александр Назарович — хирург, тонавтыця. Медицинань наукань доктор (1996-це ие), профессор (1998-це ие). Россиянь Федерациянь высшей школань заслуженной важодиця (2011-це ие). Нью-Йорконь наукань академияс действительной совиця (1995-це ие). Мордовия Республикань наукань заслуженной тевветий (2001-це ие).
Эрямо пингезэ.
Беляев Александр Назарович чачсь неень Мордовия Республикань Зубово-Поляна буень Н. Выселки велесэ 1950-це иень панжиковонь 6-це чистэ.
Прядсь Мордовиянь государственной университет (1973-це ие). 1976 – 82-це иетнестэ важодсь Ошонь 4-це № клинической больницясо хирургокс. 1982-це иестэ саезь – университетсэ: ассистент, тонавтыця, доцент, профессор, 2001-це иестэ саезь – военной медицинань экстремальной курса марто общей хирургиянь ды анастезиологиянь, отоларингологиянь ды стоматологиянь Н. И. Атясов лемсэ кафедрань прявт. Наука ёндо ванны фармакотерапиянь регионарной методтнэнь (ловажапотмонь, артерияпотмонь, эндолимфатической, внутрипортальной ды клеточно-ассоциированной)тевс нолдамост. Клиникань практикас сон совавтсь лецямонь малав комсь методт.
Колмосядт сизьгемень (370) научной статьянь ды учебно-методической важодевксэнь автор, конатнень ютксо кемгавтово монографият, УМО гриф марто кавто тонавтома пособият.
А. Н. Беляев анокстась наукань кавто докторт ды комсьнилее (24) кандидатт.
Нефёдов, Михаил Иванович

Нефёдов, Михаил Иванович — скульптор.
Эрямо пингезэ.
Чачсь 1907-це иень таштамковонь 21-це чистэ Алатырь ошсо (ней те Чуважонь Республика). Ульнесь Ине Отечествань войнасо. Прядсь Н. Новгородсо рабфак (1931), тонавтнесь Московонь архитектурань институтсо (1934 – 1938), Г. И. Мотовилов скульпторонть студиясо (1941-це ие видьс). 1941-це иестэ эсь олясо тусь фронтов, 1942-це иестэ пек ранявомадо мейле демобилизовавсь. Важодсь монументальной, декоративной ды станковой пластикасо, поладсь рузонь реалистической скульптурань демократической койтнень.
Сехте содавикс теевксэнзэ:
СССР-энь ВДНХ-нь туртов «Эрзянка» ды «Мокшанка» (1938);
Иркутск ошсо «Борцам революции» кеврунго (1940);
Советэнь Союзонь Геройтненень  И. А. Пожарскойнень (Ардатов ошсо) ды М. П. Борониннэнь кеврунгот;
Алатырь ошсо В. Ф. Ветвинский Ине Отечествань войнань участникентень кеврунго (1947);
Селищи велесэ (ней те Мордовия Республикань Краснослободской буесэ) Веденяпин Аполлон декабристэнтень обелиск (1950);
Комсомольский велесэ (ней сон Мордовия Республикань Чаунза буесэ) Т.Бибинань калмонзо лангсо памятник (1961);
М. Е. Евсевьев эрзянь, мокшонь просветителенть портетэзэ;
Ф. Ф. Ушаков адмиралонть портретэзэ;
И. М. Яушев морыцянть портретэзэ (1946);
П.С.Кириллов сёрмадеенть портетэзэ (1956);
Е. П. Кривошеева сказительницанть портретэзэ (1957);
А. И. Полежаев поэтэнть портретэзэ.
Невтневсь  Россиянь ды Союзонь келес выставкатнесэ (1937-це иестэ саезь). Важодевксэнзэ ванстовить С. Д. Эрьзя лемсэ изобразительной искусствань мордовской республиканской музейсэ, И. Д. Воронин лемсэ Мордовской республиканской вейсэндязь краеведческой музейсэ, Мордовия Республикань Правительствасо гуманитарной наукань научно-исследовательской институтсо.
Кулось 1963-це иень ацамковонь 8-це чистэ Москов ошсо.
Мишанин, Юрий Александрович

Мишанин Юрий Александрович (чачсь 1960-це иень аштемковонь 30-це чистэ Адашева веле Инсаронь буень Мордовия) — куляньсёрмадей, тонавтыця. Филологиянь наукань доктор (2002), профессор (2003). МР-нь государственной премиянь лауреат (2003) . Мордовской госуниверситетэнь филологической факультетэнь декан . Мокша.
Эрямопингезэ.
Мишанин Юрий Александрович чачсь 1960-це иень аштемковонь 30-це чистэ Адашева веле Инсаронь буень Мордовиясо.
Прядызе Лениградонь государственной университетэнть (1983), сонзэ аспирантуранть (1985). 1987-це иестэ саезь сон Мордовиянь государственной университетэнь журналистикань кафедрань ассистент, старшей преподаватель, доцент, профессор, 2002-це иеста саезь — региононь журналистикань теориянь ды практикань кафедрань прявт. «Вестник Мордовского университета» журналонь прявт редакторонь полавтыця (1990-це иестэ саезь). Сёрмадсь Мордовиянь краеведениядонть ды журналистикадонть наукань ды тонавтоманьметодикань 30 ламо важодевкст. 
Зярдо ульнесь наукань консультантокс анокстась: 1 наукань доктор; наукань ветиекс - 3 наукань кандидатт. Сёрмадсь 100 наукань важодевкси.
Кудораськезэ.
Авазо – Акулина Никитична&lt;br&gt;
Тетязо – Александр Васильевич &lt;br&gt;
Низэ – Татьяна&lt;br&gt;
Цёразо – Никита&lt;br&gt;
Тейтерезэ – Анастасия 
Казнеть.
Ульнесь газезь: Орден Славы III степени , (). Мордовия Республикань Государственной казнены Лауреат.
Сушкова, Юлия Николаевна

Сушкова (Мокшина) Юлия Николаевна (1978-це иень ацамковонь 22-це чистэ, Саран ош Мордовской АССР). Эрзя. Прядызе Мордовской государственной университетэнь юридической факультэнть (2001), исторической наукань кандидат (2003). Мордовской государсвтенной университетэнь юридической факультетэнь декан, 2009-це иестэ заезь. «Этнос и право» журналсо - главной редактор(2013-це иестэ саезь). РФ-нь финно-угрань раскень Ассоциациясо- экспертэнь советэнь совиця (2006-це иестэ саезь). . 
Эрямопингезэ.
Сушкова Юлия Николаевна (1978-це иень ацамковонь 22-це чистэ, Саран ошсо Мордовской АССР).
Научной интересэнзэ: эрзя-мокшотне коест (обычной праваст), юридической антропология. Парсте содасы англань келенть.
Публикациянзо.
Учебные пособия